KOMISIJOS REGLAMENTAS (EB) Nr. 937/2005
2005 m. birželio 20 d.
nustatantis laikotarpiui nuo 2004 m. liepos 1 d. iki 2005 m. kovo 31 d. pagalbos už nevalytą medvilnę dydį 2004-2005 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Graikijos stojimo aktą, ypač į jo 4 protokolą dėl medvilnės (1),
atsižvelgdama į 2001 m. gegužės 22 d. Tarybos reglamentą (EB) Nr. 1051/2001 dėl pagalbos medvinės gamybai (2), ypač į jo 2 straipsnio 1 dalį,
kadangi:
(1)
2001 m. rugpjūčio 2 d. Komisijos reglamento (EB) Nr. 1591/2001, nustatančio išsamias pagalbos schemos medvilnės sektoriui taikymo taisykles (3), 4 straipsnio 1 dalis numato, kad ne vėliau kaip atitinkamų prekybos metų birželio 30 d. turi būti nustatytas pagalbos nevalytai medvilnei dydis, taikomas kiekvieną laikotarpį, kuriam buvo nustatyta pasaulinė rinkos kaina už nevalytą medvilnę.
(2)
Pagal Reglamento (EB) Nr. 1051/2001 7 straipsnį, Komisijos reglamentu (EB) Nr. 905/2005 (4) nustatyta faktinė nevalytos medvilnės produkcija 2004-2005 prekybos metams bei dėl to susidarantis orientacinės kainos sumažinimas.
(3)
Pagal Reglamento (EB) Nr. 1051/2001 4 straipsnio 1 dalį, pasaulinė rinkos kaina už nevalytą medvilnę buvo nustatoma periodiškai 2004-2005 prekybos metais.
(4)
Todėl 2004-2005 prekybos metais reikėtų nustatyti pagalbos dydžius, galiojančius kiekvienu periodu, kuriuo buvo nustatyta pasaulinė rinkos kaina už nevalytą medvilnę,
PRIĖMĖ ŠĮ REGLAMENTĄ:
1 straipsnis
Nuo 2004 m. liepos 1 d. iki 2005 m. kovo 31 d. laikotarpiu pagalbos už nevalytą medvilnę dydžiai, atitinkantys pasaulines rinkos kainas, nustatytas priede pateikiamuose reglamentuose, yra nustatyti pirmiau minėtame priede skaičiuojant nuo atitinkamų reglamentų įsigaliojimo datos.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 20 d.